Z á p i s n i c a

zo zasadnutia obecného zastupiteľstva v Hontianskych Moravciach
 dňa 10.12.2025

Prítomní poslanci: podľa prezenčnej listiny

Program zasadnutia:


1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Schválenie Programu hospodárskeho a sociálneho rozvoja obce na roky 2026 – 2032.
6. Schválenie VZN č. 1/2025 o poplatkoch za znečisťovanie ovzdušia malými zdrojmi znečisťovania na území obce Hont. Moravce.
7. Schválenie VZN č. 2/2025 o určení výšky príspevku na čiastočnú úhradu nákladov v škole a školských zariadeniach, ktorých zriaďovateľom je obec Hont. Moravce.
8. Schválenie VZN č. 3/2025 o dani z nehnuteľnosti a dani zo psa.
9. Schválenie VZN č. 4/2025 o poplatkoch za komunálne odpady a drobné stavebné odpady.
10. Rozpočtové opatrenie č. 2/2025.
11. Plán kontrolnej činnosti hlavnej kontrolórky obce na I. polrok 2026.
12. Schválenie použitia rezervného fondu na bežné výdavky.
13. Rôzne 
14. Záver
K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné.  Následne predložil program zasadnutia. Program zasadnutia bol schválený bez pripomienok.

K bodu 2: Voľba overovateľov zápisnice

Za overovateľov zápisnice boli zvolení poslanci: p. Halaj, p. Brunauer.

K bodu 3: Voľba návrhovej komisie

Návrhovú komisiu poslanci zvolili v zložení: p. Melicherčík, p. Jankov.

K bodu 4: Určenie zapisovateľa. 

Za zapisovateľa starosta obce určil  Ing. Marcelu Púčekovú.

K bodu 5: Schválenie Programu hospodárskeho a sociálneho rozvoja obce na roky 2026 – 2032.
V decembri končí platnosť aktuálneho PHSR. Starosta obce v spolupráci s MAS Zlatá cesta pripravili nový na programové obdobie 2026-2032, v ktorom zohľadnili súčasný stav obce ako aj investičné plány obce do budúcnosti. Tento dokument je pre obec potrebný pri žiadostiach o projekty, kde sa ako príloha k žiadosti dáva potvrdenie, že obec má platný PHSR.  Poslanci schválili predložený Program hospodárskeho a sociálneho rozvoja na roky 2026 – 2032. Uznesenie č. 34/2025.

K bodu 6: Schválenie VZN č. 1/2025 o poplatkoch za znečisťovanie ovzdušia malými zdrojmi znečisťovania na území obce Hont. Moravce.
	
Menil sa zákon o znečisťovaní ovzdušia malými zdrojmi znečistenia a preto bolo potrebné vypracovať nové VZN, ktoré tieto zmeny zohľadňuje. Oproti prechádzajúcemu zákonu z malých zdrojov znečistenia ovzdušia vypadlo používanie kotla na ušľachtilé palivo /plyn/ a tiež znečistenie ovzdušia pri chove ošípaných, hovädzieho dobytka, oviec a kôz. Poslanci predložené VZN schválili. Uznesenie č. 35/2025.

K bodu 7: Schválenie VZN č. 2/2025 o určení výšky príspevku na čiastočnú úhradu nákladov v škole a školských zariadeniach, ktorých zriaďovateľom je obec Hont. Moravce.
	Pani riaditeľka spojenej školy prítomných poslancov informovala o zmenách v poplatkoch spojenej školy. Menili sa poplatky za školský klub, réžia  a tiež ZUŠ výtvarný aj hudobný odbor.  Uznesenie č. 36/2025.

K bodu 8: Schválenie VZN č. 3/2025 o dani z nehnuteľnosti a dani zo psa.
	Toto VZN bolo doteraz spojené s VZN o miestnom poplatku za komunálne odpady a drobné stavebné odpady. VZN o dani z nehnuteľnosti a dani za psa sa nemení, len sa vytrovilo ako samostatné VZN. Poslanci toto VZN schválili. Uznesenie č. 37/2025.

 K bodu 9: Schválenie VZN č. 4/2025 o poplatkoch za komunálne odpady a drobné stavebné odpady.
	Od 1.1.2026 obec prechádza na množstevný zber odpadu. Poplatok za kg komunálneho odpadu je 0,20 €. Obci bola doručený dodatok č. 1 k Zmluve o dielo 927/2024 v ktorom spoločnosť navýšila ceny za vývoz odpadu o 4 %  a toto navýšenie bolo potrebné zohľadniť aj v predkladanom VZN. Výška preddavkov bola stanovená na základe dôkladného monitorovania vývozu komunálneho odpadu počas roku 2025. Predkladané VZN zohľadňuje jednotlivé prípady poplatníkov v našej obci ako sú seniori, obyvatelia bytových domov, chatári. Poslanci predložené VZN schválili. Uznesenie č. 38/2025.

K bodu 10: Rozpočtové opatrenie č. 2/2025.
Pani ekonómka prečítala prítomným rozpočtové opatrenie č. 2/2025, ktoré bolo potrebné vypracovať,  nakoľko faktúry za vyhotovenie energetických certifikátov budov v majetku obce prišli už v tomto roku a plánované boli v rozpočte na rok 2026. Tieto certifikáty budú uhradené z predschváleného úveru. Uznesenie č. 39/2025.

K bodu 11: Plán kontrolnej činnosti hlavnej kontrolórky obce na I. polrok 2026.
Hlavná kontrolórka obce prečítala Plán kontrolnej činnosti na I. polrok 2026. Plán tvorí prílohu zápisnice. 


K bodu 12: Schválenie použitia rezervného fondu na bežné výdavky.
	Nakoľko oproti schválenému rozpočtu na rok 2025 prišlo na obec menej finančných prostriedkov z podielových daní, bude potrebné tento rozdiel dorovnať. Starosta obce navrhol, aby sa z rezervného fondu čerpalo 3000 € na bežné výdavky obce. V rezervnom fonde ostáva 9000 €. Poslanci sa informovali, či táto suma bude postačujúca na pokrytie výdavkov do konca roka – pani ekonómka odpovedala, že áno.  Uznesenie č. 41/2025.


K bodu 13: Rôzne 
	Starosta obce informoval o plánovanom vybudovaní balíkoboxu SPS v našej obci pred budovou starej Jednoty a tiež informoval prítomných o možnosti zapojenia sa do projektu na vybudovanie elektrickej nabíjacej stanice pri bytovkách. 
	Poslanec Jankov sa opýtal či sa neuvažuje nad tým, že by sa pomník padlých hrdinov, ktorý je v našej obci pred bývalou Budovou PD nemohol presunúť na dôstojnejšie miesto, starosta obce odpovedal, že keďže tento pamätník bol pred pár rokmi kompletne zrekonštruovaný o jeho presune sa zatiaľ neuvažuje. 
	Pani riaditeľka spojenej školy poďakovala starostovi obce a poslancom za pomoc počas celého roku 2025 a tiež za zorganizovanie besedy s plk. v.v. Vladimírom Strmeňom, ktorá bola pre žiakov spojenej školy veľkým prínosom. 
[bookmark: _GoBack]Na záver starosta obce poďakoval prítomným za pomoc pri organizovaní Mikuláša spojeného s vianočnými trhmi a tiež poďakoval spojenej škole za spoluprácu pri zabezpečení besedy s plk. v.v. Vladimírom Strmeňom, ktorá sa konala 10.12.2025 v priestoroch spojenej školy.  Taktiež poďakoval poslancom a hosťom za ich  aktívnu spoluprácu počas celého roka 2025.

K bodu 14: Záver
	Na záver rokovania starosta obce poďakoval prítomným poslancom, hlavnej kontrolórke, riaditeľke školy a prítomným za účasť a ukončil zasadnutie obecného zastupiteľstva.

V Hontianskych Moravciach 11.12.2025

Zapísal: Ing. Marcela Púčeková


Overovatelia zápisnice:

............................................						
    Rastislav Halaj 


............................................						............................................
      Ján Brunauer 							           Dalibor Tesársky
										 starosta obce




